Усё пачалося ў лістападзе-снежні 1988 году, калі “Студэнцкая думка” выйшла як выданне Студэнцкага патрыятычнага згуртавання “Сьвітанак”. Тады гэта было ўсяго восем старонак фармата А5. Каптур знаходзіўся ўверсе першай старонкі. Тытул – двума радкамі мастацкім шрыфтам. Падзагаловак – чатырма радкамі пад тытулам, ніжэй, адным радком – звесткі пра парадкавы нумар і час выдання. Эмблематыка: на ўзроўні ніжняга радка загалоўка злева – знак згуртавання “Сьвітанак”, справа – “Пагоня”.